CELEX: 32020D2107
Language: lv
Date: 2020-12-14 00:00:00
Title: Komisijas Īstenošanas lēmums (ES) 2020/2107 (2020. gada 14. decembris), ar ko groza Lēmumu 2007/25/EK attiecībā uz tā piemērošanas termiņu (izziņots ar dokumenta numuru C(2020)8789) (Dokuments attiecas uz EEZ)

16.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 425/103
               
            
         KOMISIJAS ĪSTENOŠANAS LĒMUMS (ES) 2020/2107
         (2020. gada 14. decembris),
         ar ko groza Lēmumu 2007/25/EK attiecībā uz tā piemērošanas termiņu
         
            
               (izziņots ar dokumenta numuru C(2020)8789)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 576/2013 (2013. gada 12. jūnijs) par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (1) un jo īpaši tās 36. panta 1. punktu,
         tā kā:
         
                     (1)
                  
                  
                     Komisijas Lēmumā 2007/25/EK (2) ir noteikti daži aizsardzības pasākumi saistībā ar īpaši patogēno putnu gripu un tādu lolojumputnu pārvietošanu Savienībā, kas ir kopā ar saviem īpašniekiem. Tas tika pieņemts, reaģējot uz H5N1 apakštipa īpaši patogēnās putnu gripas uzliesmojumiem, lai Savienībā aizsargātu dzīvnieku un cilvēka veselību, un to piemēro līdz 2020. gada 31. decembrim.
                  
               
                     (2)
                  
                  
                     Pasaulē turpinās dažādu H5 vīrusa apakštipu un retāk – H7 vīrusa apakštipa īpaši patogēnās putnu gripas uzliesmojumi mājputnu un citu nebrīvē turētu putnu populācijās. Īpaši patogēnā putnu gripa ir kļuvusi endēmiska vairākās trešās valstīs un pirmo reizi skar citas trešās valstis, kurās tā iepriekš nebija konstatēta. Lolojumputnu nekomerciāla pārvietošana no trešām valstīm ir saistīta ar risku īpaši patogēnās putnu gripas vīrusu ievazāt Savienībā, tāpēc Lēmumā 2007/25/EK noteiktie riska mazināšanas pasākumi būtu jāsaglabā.
                  
               
                     (3)
                  
                  
                     Saskaņā ar Regulu (ES) Nr. 576/2013 ir sagatavots deleģētais akts un īstenošanas akts, ar ko nosaka dzīvnieku veselības un sertifikācijas prasības lolojumputnu nekomerciālai pārvietošanai uz Savienību. Tomēr daži minēto tiesību aktu noteikumi joprojām tiek apspriesti, un tādēļ šie divi tiesību akti, kuru mērķis ir pastāvīgi aizstāt patlaban Lēmumā 2007/25/EK noteiktos aizsardzības pasākumus, netiks pieņemti pirms 2020. gada 31. decembra, proti, pirms Lēmuma 2007/25/EK termiņa beigām.
                  
               
                     (4)
                  
                  
                     Līdz ar to, ņemot vērā globālo epidemioloģisko situāciju attiecībā uz īpaši patogēno putnu gripu, Lēmuma 2007/25/EK piemērošanas periods ir jāpagarina līdz 2021. gada 31. decembrim, līdz kuram būtu jāpieņem deleģētais akts un īstenošanas akts, ar ko nosaka prasības, ar kurām paredzēts aizstāt prasības, kas patlaban noteiktas Lēmumā 2007/25/EK.
                  
               
                     (5)
                  
                  
                     Tāpēc Lēmums 2007/25/EK būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2007/25/EK 6. pantā datumu “2020. gada 31. decembrim” aizstāj ar datumu “2021. gada 31. decembrim”.
         
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 14. decembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 178, 28.6.2013., 1. lpp.
         
         
            (2)  Komisijas Lēmums 2007/25/EK (2006. gada 22. decembris) par dažiem aizsardzības pasākumiem saistībā ar īpaši patogēno putnu gripu un tādu lolojumputnu ievešanu Kopienā, kas ir kopā ar to īpašniekiem (OV L 8, 13.1.2007., 29. lpp.).